**ОБЩИНСКА ИЗБИРАТЕЛНА КОМИСИЯ**

**ОБЩИНА ЗЛАТОГРАД**

**адрес: град Златоград, ул. „Стефан Стамболов“ №1, ет.2; е-mail: oik2111@cik.bg;**

[**www.oik2111.cik.bg**](http://www.oik2111.cik.bg)

**ПРОТОКОЛ**

**№ 28-МИ**

Златоград 05.11.2023 г.

Днес 05.11.2023 г., в 12:30 часа в заседателната зала на Общински съвет Златоград, намираща се в сградата на Общинска администрация Златоград, ет.2, ул. „Стефан Стамболов“ № 1, гр. Златоград, предоставена за нуждите на ОИК Златоград, се проведе заседание на ОИК, назначена с Решение № 2301-МИ/08.09.2023 г. и Решение № 2350-МИ/12.09.2023 г. на ЦИК.

На заседанието присъстват:

|  |  |
| --- | --- |
| ПРЕДСЕДАТЕЛ: | Ирина Руменова Иванова |
| ЗАМ.-ПРЕДСЕДАТЕЛ: | Теменужка Недкова Христова |
| ЗАМ.-ПРЕДСЕДАТЕЛ: | Зорка Николаева Хаджиева |
| ЗАМ.-ПРЕДСЕДАТЕЛ: | Елена Атанасова Георгиева |
| ЗАМ.-ПРЕДСЕДАТЕЛ: | Емилия Красимирова Канурова |
| СЕКРЕТАР: | Людмила Веселинова Ефимова |
| ЧЛЕНОВЕ: | Александрина Здравкова Момчилова |
|  | Филип Анчев Кюртев |
|  | Диана Филчева Димитрова |
|  | Дарина Миткова Башева |

Присъстват 10 (десет) от единадесет членове на ОИК Златоград.

Отсъстват: Альоша Фердов Илийков.

Председателят на Комисията информира, че отсъствието на Альоша Фердов Илийков е по уважителни причини.

Председателят на Общинската избирателна комисия провери за наличие на кворум и откри заседание.

1. Сигнал.
2. Други.

\*\*\*

По точка 1 бяха предложени и обсъдени следните проекти на решения:

**ПРОЕКТ ЗА**

**РЕШЕНИЕ**

**№ 114-МИ**

Златоград 05.11.2023 г.

ОТНОСНО: Сигнал от инж. Ваклин Юруков – Председател на общинска организация „Промени Златоград“.

В Общинската избирателна комисия Златоград е постъпил сигнал, регистриран с вх. № 3/05.11.2023 г. в Регистъра за жалби и сигнали от инж. Ваклин Юруков – Председател на общинска организация „Промени Златоград“. Според посоченото в него:

„При гласуване на избирател в секция 211100006 в гр. Златоград, машината не е разпечатала бюлетина. След като членове на комисията са отворили машината, върху бюлетината не е бил отразен вота. Въпреки това са принудили избирателя я пусне в урната. Моля да извършите проверка, да се състави протокол и се даде възможност на избирателя за повторно гласуване“.

В тази връзка, член на ОИК Златоград, в присъствие на други членове на комисията осъществи телефонен разговор с председателя на СИК №211100006 - г-жа Севдалина Глухова, която ни уведоми, че такъв случай не е регистриран от началото на изборния ден в съответната изборна секция.

С писмо, с Вх. №130 от 05.11.2023 г., Централната избирателна комисия, ни изпрати указания, в случай че след гласуване на избирател машината отпечата празна бюлетина, бюлетина, в която не може да установи вота на избирателя, или не отпечатана бюлетина, се съставя констативен протокол, който заедно с дефектната бюлетина се прилага към протокола на СИК. Избирателят се допуска повторно да гласува по избран от него начин.

В случай че в избирателната кутия за машинно гласуване се намери бюлетина от машинно гласуване, която е празна или в която не може да се установи вота на избирателя се съставя констативен протокол, който заедно с дефектната бюлетина се прилага към протокола на СИК.

След изваждане на дефектната бюлетина в т. 12 на протокола на СИК се вписват данните от преброяването на останалите бюлетини от машинно гласуване. На реда „Изборите в секцията бяха произведени при следната обстановка“  се вписва „Намерена една дефектна бюлетина от машинно гласуване в избирателната кутия“. В случай че дефектните бюлетини са повече от една, се посочва техния брой. В ОИК протоколът се приема със сработили контроли заради дефектна бюлетина.

Писмо, с Вх. №130 от 05.11.2023 г., от Централната избирателна комисия е разпратено до всички СИК на територията на Община Златоград за сведение и изпълнение.

Във връзка с получения сигнал, представители на ОИК Златоград, посетиха на място СИК №211100006, при което СИК е уведомила ОИК, че е допуснала е избирателя да гласува повторно.

С оглед гореизложеното, на основание чл. 87, ал. 1, т. 22 от Изборния кодекс, Общинска избирателна комисия Златоград

**Р Е Ш И:**

**СЧИТА**сигнала, регистриран с вх. № 3/05.11.2023 г. в Регистъра за жалби и сигнали, от инж. Ваклин Юруков – Председател на общинска организация „Промени Златоград“ **ЗА ОСНОВАТЕЛЕН**.

ОИК Златоград указва на СИК №211100006 да спазва и прилага стриктно указанията на ЦИК в писмо с Вх. №130 от 05.11.2023 г.

Препис от Решението на ОИК Златоград да се изпрати на подателя на сигнала и председателя на СИК №211100006.

Откри се режим на дискусия по представения проект с възможност да се заявят бележки, възражения, допълнения. Такива не постъпиха и Комисията премина в режим на гласуване.

|  |  |  |
| --- | --- | --- |
| ПРЕДСЕДАТЕЛ: | Ирина Руменова Иванова | ЗА |
| ЗАМ.-ПРЕДСЕДАТЕЛ: | Теменужка Недкова Христова | ЗА |
| ЗАМ.-ПРЕДСЕДАТЕЛ: | Зорка Николаева Хаджиева | ЗА |
| ЗАМ.-ПРЕДСЕДАТЕЛ: | Елена Атанасова Георгиева | ЗА |
| ЗАМ.-ПРЕДСЕДАТЕЛ: | Емилия Красимирова Канурова | ЗА |
| СЕКРЕТАР: | Людмила Веселинова Ефимова | ЗА |
| ЧЛЕНОВЕ: | Александрина Здравкова Момчилова | ЗА |
|  | Филип Анчев Кюртев | ЗА |
|  | Диана Филчева Димитрова | ЗА |
|  | Дарина Миткова Башева | ЗА |

С десет гласа ЗА и нула ПРОТИВ - **РЕШЕНИЕТО Е ПРИЕТО.**

**\* \* \***

Други предложения не постъпиха.

Заседанието беше закрито от Ирина Иванова – Председател на ОИК Златоград.

**ПРЕДСЕДАТЕЛ: СЕКРЕТАР:**

**ИРИНА ИВАНОВА ЛЮДМИЛА ЕФИМОВА**